title: Deċiżjoni tar-Rappreżentanti tal-Gvernijiet ta' l-Istati Membri tas- 6 ta' April 2006 li taħtar imħallef fil-Qorti tal-Ġustizzjatal-Komunitajiet Ewropej

text:
               29.9.2006

               MT

               Il-Ġurnal Uffiċjali ta’ l-Unjoni Ewropea

               407

         DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI
   tas-6 ta' April 2006
   li taħtar imħallef fil-Qorti tal-Ġustizzjatal-Komunitajiet Ewropej
   (2006/279/KE, Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 139 tiegħu,
   Billi:
   Skond l-Artikoli 5 u 7 tal-Protokoll dwar l-Istatut tal-Qorti tal-Ġustizzja u bħala konsegwenza tar-riżenja tas-Sur Antonio LA PERGOLA, għandu jiġi maħtur imħallef għall-perjodu li fadal tal-mandat tas-Sur Antonio LA PERGOLA, jiġifieri sas-6 ta' Ottubru 2006,
   IDDEĊIDEW KIF ĠEJ:
   Artikolu 1
   Is-Sur Antonio TIZZANO huwa b'dan maħtur imħallef tal-Qorti tal-Ġustizzja tal-Komunitajiet Ewropej mid-data tal-ġurament tiegħu sas-6 ta' Ottubru 2006.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, nhar is-6 ta' April 2006.

            Il-President

         G. WOSCHNAGG


title: Deċiżjoni tal-Kunsill (UE) 2016/274 tat-12 ta' Frar 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u l-Istat Indipendenti ta' Samoa dwar l-eżenzjoni mill-viża għal soġġorn għal perijodu qasir

text:
               27.2.2016

               MT

               Il-Ġurnal Uffiċjali tal-Unjoni Ewropea

               L 52/15

         DEĊIŻJONI TAL-KUNSILL (UE) 2016/274
   tat-12 ta' Frar 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u l-Istat Indipendenti ta' Samoa dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat ftehim, f'isem l-Unjoni Ewropea, mal-Istat Indipendenti ta' Samoa dwar l-eżenzjoni mill-viża għal soġġorn għal perijodu qasir (il-“Ftehim”).

               (2)

               F'konformità mad-Deċiżjoni tal-Kunsill (UE) 2015/1036 (2), il-Ftehim ġie ffirmat u huwa applikat fuq bażi proviżorja mit-28 ta' Mejju 2015.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. L-Unjoni għandha tkun irrappreżentata f'dak il-Kumitat Konġunt mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Istat Indipendenti ta' Samoa dwar l-eżenzjoni mill-viża għal soġġorn għal perijodu qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  Kunsens mogħti fil-15 ta' Diċembru 2015 (għadu ma ġiex ippubblikat fil-Ġurnal Uffiċjali).

      (2)  Id-Deċiżjoni tal-Kunsill (UE) 2015/1036 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u l-Istat Indipendenti ta' Samoa dwar l-eżenzjoni mill-viża għal soġġorn għal perijodu qasir (ĠU L 173, 3.7.2015, p. 55).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni (UE) 2017/1678 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Istitut Ewropew tal-Innovazzjoni u t-Teknoloġija għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/243

         DEĊIŻJONI (UE) 2017/1678 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Istitut Ewropew tal-Innovazzjoni u t-Teknoloġija għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Istitut Ewropew tal-Innovazzjoni u t-Teknoloġija għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Istitut Ewropew tal-Innovazzjoni u t-Teknoloġija għas-sena finanzjarja 2015, flimkien mat-tweġibiet tal-Istitut (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Istitut fir-rigward tal-implimentazzjoni tal-baġit għas-sena finanzjarja 2015 (05873/2017–C8-0077/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 294/2008 tal-Parlament Ewropew u tal-Kunsill tal-11 ta' Marzu 2008 li jistabbilixxi l-Istitut Ewropew tal-Innovazzjoni u t-Teknoloġija (4), u b'mod partikolari l-Artikolu 21 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0127/2017),

               1.

               Jagħti l-kwittanza lid-Direttur tal-Istitut Ewropew tal-Innovazzjoni u t-Teknoloġija għall-implimentazzjoni tal-baġit tal-Istitut għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Istitut Ewropew tal-Innovazzjoni u t-Teknoloġija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 112.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 97, 9.4.2008, p. 1.

      (5)  ĠU L 328, 7.12.2013, p. 42.


title: Deċiżjoni tal-Kunsill 2008/842/PESK ta’ l- 10 ta’ Novembru 2008 li temenda l-Annessi III u IV għall-Pożizzjoni Komuni 2007/140/PESK dwar l-adozzjoni ta’ miżuri restrittivi kontra l-Iran

text:
               11.11.2008

               MT

               Il-Ġurnal Uffiċjali ta’ l-Unjoni Ewropea

               L 300/46

         DEĊIŻJONI TAL-KUNSILL 2008/842/PESK
   ta’ l-10 ta’ Novembru 2008
   li temenda l-Annessi III u IV għall-Pożizzjoni Komuni 2007/140/PESK dwar l-adozzjoni ta’ miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra l-Pożizzjoni Komuni 2007/140/PESK (1), u b'mod partikolari l-Artikolu 7(2) tagħha,
   Billi:

               (1)

               Fis-27 ta’ Frar 2007, il-Kunsill adotta l-Pożizzjoni Komuni 2007/140/PESK maħsuba li timplimenta r-Riżoluzzjoni 1737 (2006) tal-Kunsill tas-Sigurtà tan-Nazzjonjiet Uniti.

               (2)

               Fis-7 ta’ Awwissu 2008, il-Kunsill adotta l-Pożizzjoni Komuni 2008/652/PESK (2) li temenda l-Pożizzjoni Komuni 2007/140/PESK u maħsuba li timplimenta r-Riżoluzzjoni 1803 (2008) tal-Kunsill tas-Sigurtà tan-Nazzjonjiet Uniti.

               (3)

               Il-Pożizzjoni Komuni 2008/652/PESK titlob ukoll, fost affarijiet oħra, illi l-Istati Membri jeżerċitaw viġilanza fir-rigward tal-attivitajiet tal-istituzzjonijiet finanzjarji rilevanti fit-territorju tagħhom mal-banek kollha b’domiċilju fl-Iran, kif ukoll mal-fergħat u s-sussidjarji tagħhom barra l-pajjiż sabiex ikun evitat li tali attivitajiet jikkontribwixxu għal attivitajiet nukleari b'riskju ta’ proliferazzjoni jew għall-iżvilupp ta’ sistemi għall-forniment ta’ armi nukleari.

               (4)

               Il-Kunsill identifika l-fergħat u s-sussidjarji barra l-pajjiż tal-banek b'domiċilju fl-Iran li għalihom japplikaw il-Pożizzjoni Komuni 2008/652/PESK. Għandu jiġi nnutat illi xi wħud mill-entitajiet involuti huma wkoll soġġetti għal iffriżar ta’ l-assi taħt l-Artikolu 5(1)(a) u (b) tal-Pożizzjoni Komuni 2007/140/PESK.

               (5)

               Għaldaqstant jeħtieġ li l-Annessi III u IV għall-Pożizzjoni Komuni 2007/140/PESK jiġu emendati konformement,

         IDDEĊIEDA KIF ĠEJ:
   Artikolu 1
   L-Annessi III u IV għall-Pożizzjoni Komuni 2007/140/PESK huma sostitwiti bl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 10 ta’ Novembru 2008.

            Għall-Kunsill

            Il-President

         B. KOUCHNER

      (1)  ĠU L 61, 28.2.2007, p. 49.

      (2)  ĠU L 213, tat-8.8.2008, p. 58.

      ANNESS
      “
            ANNESS III
            Fergħat u sussidjarji fil-ġurisdizzjoni tal-Istati Membri ta' banek b'domiċilju fl-Iran imsemmija fl-Artikolu 3b (1)(b) (1)

            1.   BANK MELLI IRAN*
            Franza

                        43, avenue Montaigne, 75008 Pariġi

                        Kodiċi BIC: MELIFRPP

                  Ġermanja

                        Holzbrücke 2, D-20459, Amburgu,

                        Kodiċi BIC: MELIDEHH

                  Renju Unit

                        Melli Bank Plc

                        One London Wall, 11th Floor, Londra EC2Y 5EA

                        Kodiċi BIC: MELIGB2L

                  2.   BANK SEPAH*
            Franza

                        64, rue de Miromesnil, 75008 Pariġi

                        Kodiċi BIC: SEPBFRPP

                  Ġermanja

                        Hafenstraße 54, D-60327 Frankfurt am Main

                        Kodiċi BIC: SEPBDEFF

                  Italja

                        Via Barberini 50, 00187 Ruma

                        Kodiċi BIC: SEPBITRR

                  Renju Unit

                        Bank Sepah International plc

                        5/7 Eastcheap, Londra EC3M 1JT

                        Kodiċi BIC: SEPBGB2L

                  3.   BANK SADERAT IRAN:
            Franza

                        Bank Saderat Iran

                        16; rue de la Paix, 75002 Pariġi

                        Kodiċi BIC: BSIRFRPP

                        TÉLEX: 220287 SADER A / SADER B

                  Ġermanja

                        Fergħa: Amburgu

                        P.O. Box 112227, Deichstraße 11, D-20459 Amburgu

                        Kodiċi BIC: BSIRDEHH

                        TELEX: 215175 SADBK D

                        Fergħa: Frankfurt

                        P.O. Box 160151, Friedensstraße 4, D-60311 Frankfurt am Main

                        Kodiċi BIC: BSIRDEFF

                  Greċja

                        Fergħa: Ateni

                        P.O. Box 4308, 25-29 Venizelou St, GR 105 64 Ateni

                        Kodiċi BIC: BSIRGRAA

                        TX: 218385 SABK GR

                  Renju Unit

                        Bank Saderat plc

                        5 Lothbury, Londra EC2R 7HD

                        Kodiċi BIC: BSPLGB2L

                        TX: 883382 SADER G

                  4.   BANK TEJARAT
            Franza

                        Bank Tejarat

                        124-126, rue de Provence, 75008 Pariġi

                        BIC: BTEJFRPP

                        TELEX: 281972 F, 281973 F BKTEJ

                  5.   PERSIA INTERNATIONAL BANK plc
            Renju Unit

                        Uffiċċju Prinċpali u fergħa Ewlenrja

                        6 Lothbury, Londra, EC2R 7HH

                        BIC: PIBPGB2L

                        TELEX: 885426

            ANNESS IV
            Fergħat u sussidjarji, barra mill-ġurisdizzjoni tal-Istati Membri, ta' banek b'domiċilju fl-Iran, kif ukoll entitajiet finanzjarji li la għandhom domiċilju fl-Iran u lanqas fil-ġurisdizzjoni tal-Istati Membri iżda li huma kkontrollati minn persuni u entitajiet b'domiċilju fl-Iran, kif imsemmi fl-Artikolu 3b(1)(c) u (d) (2)

            1.   BANK MELLI*
            Ażerbajġan

                        Fergħa: Bank Melli Iran Baku

                        Nobel Ave. 14, Baku

                        Kodiċi BIC: MELIAZ22

                  Iraq

                        no 111 27 Alley 929 District Arasat street, Bagdad

                        Kodiċi BIC: MELIIQBA

                  Oman

                        Fergħa: Oman Muskat

                        P.O. Box 5643, Mossa Abdul Rehman Hassan Building, 238 Al Burj St., Ruwi, Muskat, Oman 8 /

                        P.O. Box 2643 PC 112

                        Kodiċi BIC: MELIOMR

                  Ċina

                        Melli Bank HK (sussidjarja tal-Melli Bank PLC)

                        Unit 1703-04, Hong Kong Club Building, 3A Chater Road, Central Hong Kong

                        Kodiċi BIC: MELIHKHH

                  Eġittu

                        Uffiċċju Rappreżentattiv

                        P.O. Box 2654, First Floor, Flat No 1, Al Sad el Aaly Dokhi.

                        Tel.: 2700605 / Fax: 92633

                  Emirati Għarab Magħquda

                        Uffiċċju Reġjonali

                        P.O. Box: 1894, Dubai

                        Kodiċi BIC: MELIAEAD

                        Fergħa: Abu Dabi

                        Nru tal-Kaxxa Postali: 2656 Isem it-triq: Hamdan Street

                        Kodiċi BIC: MELIAEADADH

                        Fergħa: Al Ain

                        Nru tal-Kaxxa Postali: 1888 Isem it-triq: Clock Tower, Industrial Road

                        Kodiċi BIC: MELIAEADALN

                        Fergħa: Bur Dubai

                        Indirizz: Nru tal-Kaxxa Postali: 3093 Isem it-triq: Khalid Bin Waleed Street

                        Kodiċi BIC: MELIAEADBR2

                        Fergħa Prinċipali ta' Dubai

                        Nru tal-Kaxxa Postali: 1894 Isem it-triq: Beniyas Street

                        Kodiċi BIC: MELIAEAD

                        Fergħa: Fujairah

                        Nru tal-Kaxxa Postali: 248 Isem it-triq: Al Marash R/A, Hamad Bin Abdullah Street

                        Kodiċi BIC: MELIAEADFUJ

                        Fergħa: Ras al-Khaimah

                        Nru tal-Kaxxa Postali: 5270 Isem it-triq: Oman Street, Al Nakheel

                        Kodiċi BIC: MELIAEADRAK

                        Fergħa: Sharjah

                        Nru tal-Kaxxa Postali: 459 Isem it-triq: Al Burj Street

                        Kodiċi BIC: MELIAEADSHJ

                  Federazzjoni Russa

                        no 9/1 ul. Mashkova, 103064 Moska

                        Kodiċi BIC: MELIRUMM

                  Ġappun

                        Uffiċċju Rappreżentattiv

                        333 New Tokyo Bldg, 3-1 Marunouchi, 3 Chome, Chiyoda-ku

                        Tel.: 332162631. Fax (3)32162638. Telex: J296687.

                  2.   BANK MELLAT
            Korea ta' Isfel

                        Fergħa: Bank Mellat Seul

                        Keumkang Tower 13/14th Floor, Tehran road 889-13, Daechi-dong

                        Gangnam Ku, 135 280, Seoul

                        Kodiċi BIC: BKMTKRSE

                        TX: K36019 MELLAT

                  Turkija

                        Fergħa: Istanbul

                        1, Binbircicek Sokak, Buyukdere Caddessi Levent -Istanbul

                        Kodiċi BIC: BKMTTRIS

                        TX: 26023 MELT TR

                        Fergħa: Ankara

                        Ziya Gokalp Bulvari No:12 06425 Kizilay-Ankara

                        Kodiċi BIC: BKMTTRIS100

                        TX: 46915 BMEL TR

                        Fergħa: Izmir

                        Cumhuriyet Bulvari No:88/A P.K 71035210 Konak-Izmir

                        Kodiċi BIC: BKMTTRIS 200

                        TX: 53053 BMIZ TR

                  Armenja

                        Fergħa: Jerevan

                        6 Amiryan Str. P.O. Box: 375010 P/H 24 Jerevan

                        Kodiċi BIC: BKMTAM 22

                        TLX: 243303 MLTAR AM 243110 BMTRAM

                  3.   PERSIA INTERNATIONAL BANK plc
            Emirati Għarab Magħquda

                        Fergħa: Dubai

                        The Gate Building, 4th Floor, P.O. Box 119871, Dubai

                        Kodiċi BIC: PIBPAEAD

                  4.   BANK SADERAT IRAN
            Libanu

                        Uffiċċju Reġjonali

                        Mar Elias – Mteco Center, P.O. Box 5126, Bejrut

                        Kodiċi BIC: BSIRLBBE

                        Fergħa Prinċipali ta' Bejrut

                        Verdun street – Alrose building

                        P.O. Box 5126 Beirut / P.O. Box 6717 Hamra

                        Kodiċi BIC: BSIRLBBE

                        TELEX: 48602 – 20738, 21205 – SADBNK

                        Fergħa: Algobeiri

                        no 3528, Alghobeiry BLVD, Jawhara BLDG Abdallah El Hajje str. – Gobeiri BLVD, Algobeiri

                        Kodiċi BIC: BSIRLBBE

                        Fergħa: Baalbak

                        no 3418, Ras Elein str., Baalbak

                        Kodiċi BIC: BSIRLBBE

                        Fergħa: Borj al Barajneh

                        no 4280, Al Holam BLDG, Al Kafaat cross, Al Maamoura str., Sahat Mreyjeh,1st Floor

                        Kodiċi BIC: BSIRLBBE

                        Fergħa: Saida

                        no 4338, Saida – Riad Elsoleh BLVD. Ali Ahmad BLG.

                        Kodiċi BIC: BSIRLBBE

                  Oman

                        BLDG 606, Way 4543, 145 Complex, Ruwi High Street, Ruwi, P.O. Box 1269, Muskat

                        Kodiċi BIC: BSIROMR

                        TLX: 3146

                  Qatar

                        Fergħa: Doha

                        no 2623, Grand Hamad ave., P.O. Box 2256, Doha

                        Kodiċi BIC: BSIR QA QA

                        TELEX: 4225

                  Turkmenistan

                        Fergħa: Bank Saderat Iran Ashkhabad

                        Makhtoomgholi ave., no 181, Ashkhabad

                        TELEX: 1161134-86278

                  Emirati Għarab Magħquda

                        Uffiċċju Reġjonali Dubai

                        Al Maktoum road, P.O. Box 4182 Deira, Dubai

                        Kodiċi BIC: BSIRAEAD / BSIRAEADDLR / BSIRAEADLCD

                        TX: 45456 SADERBANK

                        Fergħa: Murxid Bazar

                        Murxid Bazar P.O. Box 4182

                        Deira, Dubai

                        Kodiċi BIC: BSIRAEAD

                        TELEX: 45456 SADERBANK

                        Fergħa: Bur Dubai

                        Al Fahidi Road

                        P.O. Box 4182 Dubai

                        Kodiċi BIC: BSIRAEAD

                        TELEX: 45456 SADERBANK

                        Fergħa: Ajman

                        no 2900 Liwara street, P.O. Box 16, Ajman, Dubai

                        Kodiċi BIC: BSIRAEAD

                        TELEX: 45456 SADERBANK

                        Fergħa: Shaykh Zayed Road

                        Shaykh Road, Dubai

                        Kodiċi BIC: BSIRAEAD

                        TELEX: 45456 SADERBANK

                        Fergħa: Abu Dabi

                        no 2690 Hamdan street, P.O. Box 2656, Abu Dabi

                        Kodiċi BIC: BSIRAEAD

                        TELEX: 22263

                        Fergħa: Al Ein

                        no 1741, Al Am Road, P.O. Box 1140, Al Ein, Abu Dabi

                        Kodiċi BIC: BSIRAEAD

                        TELEX: 45456 SADERBANK

                        Fergħa: Sharjah

                        no 2776 Alaroda road, P.O. Box 316, Sharjah

                        Kodiċi BIC: BSIRAEAD

                        TELEX: 45456 SADERBANK

                  Baħrejn

                        Fergħa: Baħrejn

                        106 Government Road; P.O. Box 825 Block no 316;Entrance no 3; Manama Center;

                        Manama

                        TELEX: 8363 SADER BANK

                        OBU

                        P.O. Box 825 - Manama

                        Telex: 8688 SADER BANK

                  Użbekistan

                        Bank Saderat Iran Tashkent

                        10, Tchekhov street, Mirabad district, 100060 Tashkent

                        Kodiċi BIC: BSIRUZ21

                        TELEX: 116134 BSITA UZ

                  5.   TEJARAT BANK
            Taġikistan

                        no 70, Rudaki Ave., Dushanbe

                        P.O. Box: 734001

                        Kodiċi BIC: BTEJTJ22XXX

                        TX: 201135 BTDIR TJ

                  Ċina

                        Uffiċċju Rappreżentattiv Ċina

                        Office C208 Beijing Lufthansa Center no 50 Liangmaqiao Road Chaoyang

                        District Pekin 100016

                  6.   ARIAN BANK (magħruf ukoll bl-isem ta' Aryan Bank)
            Afganistan

                        Uffiċċju Prinċipali

                        House no 2, Street no 13, Wazir Akbar Khan, Kabul

                        Kodiċi BIC: AFABAFKA

                        Fergħa: Harat

                        no 14301(2), Business Room Building, Banke Khoon road, Harat

                        Kodiċi BIC: AFABAFKA

                  7.   FUTURE BANK
            Baħrejn

                        Future Bank

                        P.O. Box 785, Government Avenue 304, Manama

                        Shop 57, Block no 624 Shaikh Jaber Al Ahmed Al Sabah Avenue-Road no 4203, Sitra

                        Kodiċi BIC: FUBBBHBM / FUBBBHBMOBU / FUBBBHBMXXX / FUBBBHBMSIT

                  8.   BANCO INTERNACIONAL DE DESARROLLO, SA
            Venezwela

                        Banco internacional de Desarrollo, Banco Universal

                        Avenida Francisco de Miranda, Torre Dosza, Piso 8, El Rosal, Chacao, Karakas

                        Kodiċi BIC: IDUNVECAXXX

                  ”.

         (1)  Entitajiet immarkati b’asterisk (*) huma wkoll soġġetti għal iffriżar ta’ l-assi taħt Artikolu 5(1)(a) u (b) tal-Pożizzjoni Komuni 2007/140/PESK.

         (2)  Entitajiet immarkati b’asterisk (*) huma wkoll soġġetti għal iffriżar ta’ l-assi taħt Artikolu 5(1)(a) u (b) tal-Pożizzjoni Komuni 2007/140/PESK.


title: Is-saħħa numerika tad-delegazzjonijiet Deċiżjoni tal-Parlament Ewropew tal- 14 ta' Settembru 2009 dwar is-saħħa numerika tad-delegazzjonijiet interparlamentari, tad-delegazzjonijiet għall-kumitati parlamentari konġunti u tal-Assemblej Parlamentari multilaterali

text:
               19.8.2010

               MT

               Il-Ġurnal Uffiċjali tal-Unjoni Ewropea

               CE 224/36

         It-Tnejn, 14 ta' Settembru 2009Is-saħħa numerika tad-delegazzjonijiet
   P7_TA(2009)0002
   Deċiżjoni tal-Parlament Ewropew tal-14 ta' Settembru 2009 dwar is-saħħa numerika tad-delegazzjonijiet interparlamentari, tad-delegazzjonijiet għall-kumitati parlamentari konġunti u tal-Assemblej Parlamentari multilaterali
   2010/C 224 E/11

      Il-Parlament Ewropew,

   wara li kkunsidra l-proposta tal-Konferenza tal-Presidenti,
   wara li kkunsidra d-deċiżjoni tiegħu tas-6 ta' Mejju 2009 dwar in-numru tad-delegazzjonijiet interparlamentari, tad-delegazzjonijiet għall-kumitati parlamentari konġunti u tal-assemblej parlamentari multilaterali (1),
   wara li kkunsidra l-Artikolu 198 tar-Regoli ta' Proċedura tiegħu,

               1.

               Jiddeċiedi li s-saħħa numerika tad-delegazzjonijiet parlamentari tkun kif ġej:

                              (a)

                              l-Ewropa, il-Balkani tal-Punent u t-Turkija

                           Delegazzjonijiet għal:

                                       —

                                       Kumitat Parlamentari Konġunt UE-Kroazja:15-il membru

                                       —

                                       Kumitat Parlamentari Konġunt UE-Ex Repubblika Jugoslava tal-Maċedonja: 13-il membru

                                       —

                                       Kumitat Parlamentari Konġunt UE-Turkija:25 membru

                                 Delegazzjoni għar-relazzjonijiet mal-Isvizzera, l-Islanda u n-Norveġja u għall-Kumitat Parlamentari Konġunt għaż-Zona Ekonomika Ewropea (ŻEE): 17-il membru
                           Delegazzjoni għar-relazzjonijiet mal-Albanija, il-Bosnia u Ħerżegovìna, il-Montenegro u l-Kosovo: 28 membru

                              (b)

                              ir-Russja, l-Istati tas-Sħubija tal-Lvant, l-Asja Ċentrali u l-Mongolja

                           Delegazzjoni għall-Kumitat ta' Koperazzjoni Parlamentari UE-Russja:31 membru
                           Delegazzjoni għall-Kumitat ta' Koperazzjoni Parlamentari UE-Ukraina:16-il membru
                           Delegazzjoni għall-Kumitat ta' Koperazzjoni Parlamentari UE-Moldova:14-il membru
                           Delegazzjoni għar-relazzjonijiet mal-Belarus:12-il membru
                           Delegazzjoni għall-Kumitati ta' Koperazzjoni Parlamentari UE-Armenja, UE-Ażerbajġan u UE-Ġeorġja:18-il membru
                           Delegazzjoni għall-Kumitati ta' Koperazzjoni Parlamentari UE-Każakstan, UE-Kirġiżtan u UE-Użbekistan, u għar-relazzjonijiet mat-Taġikistan, it-Turkmenistan u l-Mongolja:19-il membru

                              (c)

                              il-Magreb, il-Maxreq, l-Iżrael u l-Palestina

                           Delegazzjoni għar-relazzjonijiet:

                                       —

                                       mal-Iżrael:22 membru

                                       —

                                       mal-Kunsill Leġiżlattiv tal-Palestina:22 membru

                                       —

                                       mal-pajjiżi tal-Magreb u l-Unjoni tal-Magreb Għarbi:18-il membru

                                       —

                                       mal-pajjiżi tal-Maxreq:18-il membru

                              (d)

                              Il-Peniżola Għarbija, l-Iraq u l-Iran

                           Delegazzjoni għar-relazzjonijiet:

                                       —

                                       mal-Peniżola Għarbija:15-il membru

                                       —

                                       mal-Iraq:12-il membru

                                       —

                                       mal-Iran:18-il membru

                              (e)

                              Il-kontinent Amerikan

                           Delegazzjoni għar-relazzjonijiet:

                                       —

                                       mal-Istati Uniti:53 membru

                                       —

                                       mal-Kanada:17-il membru

                                       —

                                       mal-pajjiżi tal-Amerika Ċentrali:15-il membru

                                       —

                                       mal-pajjiżi tal-Komunità Andina:12-il membru

                                       —

                                       mal-Mercosur:19-il membru

                                 Delegazzjoni għall-Kumitat Parlamentari Konġunt UE-Messiku:14-il membru
                           Delegazzjoni għall-Kumitat Parlamentari Konġunt UE-Ċilì:15-il membru

                              (f)

                              Asja/Paċifiku

                           Delegazzjoni għar-relazzjonijiet:

                                       —

                                       mal-Ġappun:25 membru

                                       —

                                       mar-Repubblika Popolari taċ-Ċina:39 membru

                                       —

                                       mal-Indja:20 membru

                                       —

                                       mal-Afganistan:13-il membru

                                       —

                                       mal-pajjiżi tal-Asja t'Isfel:17-il membru

                                       —

                                       mal-pajjiżi tax-Xlokk tal-Asja u ma' l-Assoċjazzjoni tan-Nazzjonijiet tax-Xlokk tal-Asja (ASEAN):22 membru

                                       —

                                       mal-Peniżola Koreana:14-il membru

                                       —

                                       mal-Awstralja u n-New Zealand:16-il membru

                              (g)

                              Afrika

                                       —

                                       Delegazzjoni għar-relazzjonijiet mal-Afrika t'Isfel:13-il membru

                                       —

                                       Delegazzjoni għar-relazzjonijiet mal-Parlament Pan-Afrikan:12-il membru

                              (h)

                              Assemblej Multilaterali

                           Delegazzjoni għall-Assemblea Parlamentari Konġunta AKP-UE:78 membru
                           Delegazzjoni għall-Assemblea Parlamentari Ewro-Mediterranja:49 membru
                           Delegazzjoni għall-Assemblea Parlamentari Ewro-Latinamerikana:75 membru
                           Delegazzjoni għall-Assemblea Parlamentari Euronest:60 membru
                           Delegazzjoni għar-relazzjonijiet mal-Assemblea Parlamentari tan-NATO:10 membri (li se tkun magħmula minn membri tas-Sottokumitat għas-Sigurtà u d-Difiża).

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

      (1)  Testi Adottati, P6_TA(2009)0349.


Avviż Legali Importanti

|

32005D0018

Deċiżjoni tal-Kunsill tat- 22 ta' Diċembru 2004 li taħtar membru supplenti Spanjol tal-Kumitat tar-Reġjuni

Official Journal L 011 , 14/01/2005 P. 0028 - 0028 Official Journal L 159 , 13/06/2006 P. 0018 - 0018

		Deċiżjoni tal-Kunsilltat- 22 ta' Diċembru 2004li taħtar membru supplenti Spanjol tal-Kumitat tar-Reġjuni(2005/18/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,Wara li kkunsidra l-proposta mill-Gvern Spanjol,Billi:(1) Fit- 22 ta’ Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni [1].(2) Post bħala membru supplenti tal-Kumitat tar-Reġjuni sar vakanti wara tmiem il-mandat tas-Sur Alain CUENCA GARCÍA, li dwaru l-Kunsill kien ġie notifikat fid- 29 ta’ Novembru 2004,IDDEĊIEDA KIF ĠEJ:Artikolu UnikuIs-Sur Juan Carlos MARTÍN MALLÉN, Director General de Asuntos Europeos y Acción Exterior – Diputación General de Aragón, huwa b’dan maħtur bħala membru supplenti tal-Kumitat tar-Reġjuni minflok is-Sur Alain CUENCA GARCÍA għall-bqija tal-mandat tiegħu, li jintemm fil- 25 ta’ Jannar 2006.Magħmula fi Brussel, nhar it- 22 ta' Diċembru 2004.Għall-KunsillIl-PresidentC. Veerman[1] ĠU L 24, 26.1.2002, p. 38.--------------------------------------------------


title: 2012/310/PESK: Deċiżjoni tal-Kumitat Politiku u ta’ Sigurtà EULEX KOSOVO/1/2012 tat- 12 ta’ Ġunju 2012 li testendi l-mandat tal-Kap ta’ Missjoni tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               15.6.2012

               MT

               Il-Ġurnal Uffiċjali tal-Unjoni Ewropea

               L 154/24

         DEĊIŻJONI TAL-KUMITAT POLITIKU U TA’ SIGURTÀ EULEX KOSOVO/1/2012
   tat-12 ta’ Ġunju 2012
   li testendi l-mandat tal-Kap ta’ Missjoni tal-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   (2012/310/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet subparagrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/124/PESK tal-4 ta’ Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (2), u b’mod partikolari l-Artikolu 12 (2) tagħha,
   Billi:

               (1)

               Skont l-Artikolu 12 (2) tal-Azzjoni Konġunta 2008/124/PESK, il-Kumitat Politiku u ta’ Sigurtà (PKS) huwa awtorizzat, f’konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-il-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluża d-deċiżjoni tal-ħatra ta’ Kap ta’ Missjoni.

               (2)

               Fil-5 ta’ Ġunju 2012, il-Kunsill adotta d-Deċiżjoni 2012/291/PESK (3) li testendi d-durata ta’ EULEX KOSOVO sal-14 ta’ Ġunju 2014.

               (3)

               Bid-Deċiżjoni 2010/431/PESK (4), b’segwitu għal proposta mir-Rappreżentant Għoli tal-Unjoni tal-Affarijiet Barranin u l-Politika tas-Sigurtà (RGħ), il-KPS ħatar lis-Sur Xavier BOUT DE MARNHAC bħala l-Kap ta’ Missjoni ta’ EULEX KOSOVO b’effett mill-15 ta’ Ottubru 2010, bid-Deċiżjoni 2010/688/PESK (5), il-KPS estenda l- mandat ta’ tas-Sur Xavier BOUT DE MARNHAC bħala l- Kap ta’ Missjoni sal-14 ta’ Diċembru 2011, u bid-Deċiżjoni 2011/849/PESK (6), hija estendiet dak il-mandat sal-14 ta’ Ġunju 2012.

               (4)

               Fis-7 ta’ Ġunju 2012, ir-RGħ proponiet l-estensjoni tal-mandat tas-Sur Xavier BOUT DE MARNHAC bħala l-Kap ta’ Missjoni ta’ EULEX KOSOVO sal-14 ta’ Ottubru 2012,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Xavier BOUT DE MARNHAC bħala Kap ta’ Missjoni tal-Missjoni EULEX KOSOVO huwa b’dan estiż sal-14 ta’ Ottubru 2012.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-15 ta’ Ġunju 2012.

      Magħmul fi Brussell, it-12 ta’ Ġunju 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  Dan l-isem huwa mingħajr preġudizzju għal pożizzjonijiet dwar status, u huwa konformi mar-RKSNU 1244 (1999) u mal-Opinjoni tal-QIĠ dwar id-dikjarazzjoni ta’ indipendenza mill-Kosovo.

      (2)  ĠU L 42, 16.2.2008, p. 92.

      (3)  ĠU L 146, 6.6.2012, p. 46.

      (4)  ĠU L 202, 4.8.2010, p. 10.

      (5)  ĠU L 270, 15.10.2011, p. 32.

      (6)  ĠU L 335, 17.12.2011, p. 85.


title: Id-Deċiżjoni tal-Kunsill tat-13 ta’ Ġunju 1994 dwar il-pożizzjoni komuni ddefinita mill-Kunsill fuq il-bażi ta’ l-Artikolu J.2 tat-Trattat dwar l-Unjoni Ewropea li tirrigwarda l-projbizzjoni dwar li jiġu ssodisfati l-pretensjonijiet riferiti fil-paragrafu 9 tar-Riżoluzzjoni tal-Kunsill tas-Sigurtà tan-Nazzjonijiet Uniti Nru 757 (1992)

text:
Avviż Legali Importanti

|

31994D0366

Official Journal L 165 , 01/07/1994 P. 0001 - 0001 Finnish special edition: Chapter 11 Volume 32 P. 0068  Swedish special edition: Chapter 11 Volume 32 P. 0068

		Id-Deċiżjoni tal-Kunsilltat-13 ta’ Ġunju 1994dwar il-pożizzjoni komuni ddefinita mill-Kunsill fuq il-bażi ta’ l-Artikolu J.2 tat-Trattat dwar l-Unjoni Ewropea li tirrigwarda l-projbizzjoni dwar li jiġu ssodisfati l-pretensjonijiet riferiti fil-paragrafu 9 tar-Riżoluzzjoni tal-Kunsill tas-Sigurtà tan-Nazzjonijiet Uniti Nru 757 (1992)(94/366/CFSP)IL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea, u b’mod partikolari l-Artikolu J.2 tiegħu,Wara li kkunsidra r-Riżoluzzjoni Nru 757 (1992) adottata fit-30 ta’ Mejju 1992 mill-Kunsill tas-Sigurtà tan-Nazzjonijiet Uniti,Billi l-Komunità Ewropea u l-Istati Membri tagħha implementaw ir-Riżoluzzjoni Nru 757 (1992) u r-riżoluzzjonijiet li għandhom x’jaqsmu magħha, fost l-oħrajn, permezz tar-Regolament tal-Kunsill (KEE) Nru 990/93 tas-26 ta’ April 1993,IDDEĊIEDA DAN LI ĠEJ:1. Il-Komunita Ewropeà għandha tipprojbixxi li jiġu ssodisfati l-pretensjonijiet riferiti fil-paragrafu 9 tar-Riżoluzzjoni tal-Kunsill tas-Sigurtà tan-Nazzjonijiet Uniti Nru 757 (1992).2. Din id-Deċiżjoni għandha tidħol fis-seħħ fid-data ta’ llum.3. Din id-Deċiżjoni għandha tiġi ppubblikata fil-Ġurnal Uffiċjali.Magħmula fil-Lussemburgu, fit-13 ta’ Ġunju 1994.Għall-KunsillIl-PresidentTh. Pangalos--------------------------------------------------


title: Deċiżjoni (UE, Euratom) 2016/2162 tal-Parlament Ewropew tas-27 ta' Ottubru 2016 dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2014

text:
               8.12.2016

               MT

               Il-Ġurnal Uffiċjali tal-Unjoni Ewropea

               L 333/70

         DEĊIŻJONI (UE, Euratom) 2016/2162 TAL-PARLAMENT EWROPEW
   tas-27 ta' Ottubru 2016
   dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2014, flimkien mat-tweġibiet tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta' Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 — C8-0052/2016),

               —

               wara li kkunsidra d-deċiżjoni tiegħu tat-28 ta' April 2016 (3) li tiddifferixxi d-deċiżjoni ta' kwittanza għas-sena finanzjarja 2014, kif ukoll it-tweġibiet tad-Direttur tal-Impriża Konġunta għall-ITER u l-Iżvilupp tal-Enerġija mill-Fużjoni,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2007/198/Euratom tas-27 ta' Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferixxi l-vantaġġi fuqha (5), u b'mod partikolari l-Artikolu 5(3) tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

               —

               wara li kkunsidra l-Artikolu 94 u l-Anness V tar-Regoli ta' Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit (A8-0275/2016),

               1.

               Japprova l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2014;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segreatju Ġenerali

         Klaus WELLE

      (1)  ĠU C 422, 17.12.2015, p. 33.

      (2)  ĠU C 422, 17.12.2015, p. 34.

      (3)  ĠU L 246, 14.9.2016, p. 438.

      (4)  ĠU L 298, 26.10.2012, p. 1.

      (5)  ĠU L 90, 30.3.2007, p. 58.

      (6)  ĠU L 357, 31.12.2002, p. 72.

      (7)  ĠU L 328, 7.12.2013, p. 42.


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/133

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007
   (2009/651/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (4), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0170/2009),

               1.

               Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 48.

      (2)  ĠU C 311, 5.12.2008, p. 122.

      (3)  ĠU L 248, 16.9.2002, p. 1.

      (4)  ĠU L 142, 30.4.2004, p. 1.

      (5)  ĠU L 357, 31.12.2002, p. 72

   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2007, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikolari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (4), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A6-0170/2009),

               A.

               billi l-Qorti Ewropea tal-Awdituri (ECA) ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma affidabbli, u li t-tranżazzjonijiet bażiċi huma legali u regolari,

               B.

               billi fit-22 ta’ April 2008 il-Parlament ta l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit għas-sena finanzjarja 2006, u, inter alia, innota l-osservazzjoni tal-QEA, fir-rapport annwali tagħha tal-2006 (6), li kważi 45 % tal-impenji li saru matul is-sena kienu ttrasferiti, u li matul it-tieni nofs tal-2006, saru bosta trasferimenti, dovuti primarjament għal stimi impreċiżi ta’ ħtieġa ta’ persunal, mingħajr ma ġie infurmat il-Bord tat-Tmexxija taċ-Ċentru fil-ħin,

               1.

               Jinnota li l-baġit taċ-Ċentru żdied minn EUR 17 100 000 fl-2006 għal EUR 28 900 000 fl-2007;

               2.

               Jikkunsidra li ċ-Ċentru huwa istituzzjoni importanti għat-tisħiħ u l-iżvilupp tas-sorveljanza Ewropea tal-mard u għall-evalwazzjoni u l-komunikazzjoni dwar theddid attwali u emerġenti għas-saħħa tal-bniedem mill-mard li jittieħed;

               3.

               Jinnota b’sodisfazzjon li fl-2007 iċ-Ċentru kien kapaċi jiżviluppa numru konsiderevoli ta’ prodotti u servizzi fl-epidemjoloġija, is-sorveljanza u l-prevenzjoni u l-kontroll ta’ mard li jittieħed, kif ukoll jippubblika varjetà ta’ rapporti xjentifiċi;

               4.

               Jinnota li, fl-2006, ir-rata ta’ trasferimenti kienet ta’ kważi 45 %, u li ma sar l-ebda titjib sinifikanti fl-2007, meta din ir-rata kienet qrib it-43 %, u dan il-fatt juri li ċ-Ċentru kellu diffikultajiet biex jimplimenta l-baġit tiegħu;

               5.

               Jinnota, barra minn hekk, li l-osservazzjoni tal-QEA li l-livell ta’ emendi tal-baġit juri nuqqasijiet fil-monitoraġġ tal-implimentazzjoni tal-baġit;

               6.

               Jinsab imħasseb dwar is-sejba tal-QEA li din is-sitwazzjoni tmur kontra l-prinċipji tal-annwalità u tal-ispeċifikazzjoni;

               7.

               Jinnota l-osservazzjoni tal-QEA li, minkejja li l-programm ta’ ħidma taċ-Ċentru għall-2007 kien ibbażat fuq l-attivitajiet, l-emendi għall-baġit ma kienux akkumpanjati minn evalwazzjoni tal-impatt tagħhom fuq il-programm ta’ ħidma u l-kisba tal-objettivi;

               8.

               Jinsab sodisfatt bir-risposta taċ-Ċentru li sa mill-2008, dan kien qed jaġġorna l-programm ta’ ħidma tiegħu fil-każ ta’ emendi għall-baġit;

               9.

               Jinnota l-kritika tal-QEA dwar l-affidabilità limitata tal-inventarju bbażat fuq spreadsheet;

               10.

               Jinsab sodisfatt li sadanittant iċ-Ċentru implimenta sistema ġdida ta’ inventarju tal-assi, li se tintuża għall-għeluq tal-kontijiet tal-2008;

               11.

               Jinsab imħasseb dwar l-osservazzjoni tal-QEA li ċ-Ċentru nefaq EUR 500 000 fuq xogħol ta’ rinovazzjoni tal-bini mikri, u li, bħal fl-2006, id-deċiżjoni li jsiru dawn ix-xogħlijiet saret bi ftehim dirett bejn iċ-Ċentru u l-proprjetarju mingħajr ma ġiet speċifikata n-natura tax-xogħol, l-iskadenzi u l-kundizzjonijiet tal-ħlas; jinnota li, skont il-QEA, din il-prattika mhix konformi mar-regolament finanzjarju u tmur kontra l-prinċipju tal-ekonomija;

               12.

               Jitlob liċ-Ċentru sabiex b’mod urġenti jaġġusta l-prattiki tiegħu mar-regolament finanzjarju u mal-prinċipju tal-ekonomija, u sabiex jagħti rapport tas-segwitu tal-osservazzjonijiet tal-QEA fir-rapport tiegħu tal-2008 dwar il-ġestjoni baġitarja u finanzjarja;

               13.

               Jinnota l-progress li sar fl-implimentazzjoni tal-pjan ta’ reklutaġġ taċ-Ċentru, iżda jenfasizza li jridu jsiru aktar sforzi biex tintlaħaq il-kwota sħiħa ta’ impjegati;

         Segwitu għall-eżerċizzji ta’ kwittanza preċedenti

               14.

               Jinnota li, bħal fl-2006, il-QEA sabet punti ta’ dgħjufija fl-implimentazzjoni tal-baġit, b’mod partikulari livell għol ta’ trasferimenti ta’ approprjazzjonijiet;

               15.

               Jitlob liċ-Ċentru biex isegwi r-rakkomandazzjonijiet tal-QEA, b’mod partikolari rigward l-implimentazzjoni tal-baġit, u biex jirrapporta dwar l-azzjoni meħuda u r-riżultati miksuba fir-rapport annwali tiegħu tal-2008;

               16.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (7).

      (1)  ĠU C 278, 31.10.2008, p. 48.

      (2)  ĠU C 311, 5.12.2008, p. 122.

      (3)  ĠU L 248, 16.9.2002, p. 1.

      (4)  ĠU L 142, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 88, 31.3.2009, p. 126.

      (7)  Ara paġna 206 ta’ dan il-Ġurnal Uffiċjali.


title: Deċiżjoni tal-Kunsill (UE) 2016/1204 tat-18 ta' Lulju 2016 li taħtar membru, propost mir-Repubblika Federali tal-Ġermanja fil-Kumitat tar-Reġjuni

text:
               23.7.2016

               MT

               Il-Ġurnal Uffiċjali tal-Unjoni Ewropea

               L 198/45

         DEĊIŻJONI TAL-KUNSILL (UE) 2016/1204
   tat-18 ta' Lulju 2016
   li taħtar membru, propost mir-Repubblika Federali tal-Ġermanja fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Tilman TÖGEL, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sinjura Katrin BUDDE, Mitglied des Landtages von Sachsen-Anhalt.

         Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-18 ta' Lulju 2016.

            Għall-Kunsill

            Il-President

         G. MATEČNÁ

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Id-Deċiżjoni tal-Kunsill tat-8 ta' Frar 1993 fuq il-konklużjoni tal-Ftehim fuq kummerċ u koperazzjoni ekonomika bejn il-Komunità Ekonomika Ewropea u l-Mongolja

text:
Avviż Legali Importanti

|

31993D0101

Official Journal L 041 , 18/02/1993 P. 0045 - 0045 Finnish special edition: Chapter 11 Volume 20 P. 0224  Swedish special edition: Chapter 11 Volume 20 P. 0224

		Id-Deċiżjoni tal-Kunsilltat-8 ta' Frar 1993fuq il-konklużjoni tal-Ftehim fuq kummerċ u koperazzjoni ekonomika bejn il-Komunità Ekonomika Ewropea u l-Mongolja(93/101/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 113 u 235 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi l-Ftehim fuq kummerċ u koperazzjoni ekonomika bejn il-Komunità Ekonomika Ewropea u l-Mongolia għandu jkun approvat,IDDEĊIEDA DAN LI ĠEJ:Artikolu 1Billi l-Ftehim fuq kummerċ u koperazzjoni ekonomika bejn il-Komunità Ekonomika Ewropea u l-Mongolia huwa minn issa approvat f'isem il-Komunità.It-test ta' dan il-Ftehim huwa mehmuż ma’ din id-Deċiżjoni.Artikolu 2Il-President tal-Kunsill, f'isem il-Komunità, jagħti l-avviż li hemm provdut fl-Artikolu 15 tal-Ftehim [2].Artikolu 3Il-Komunità tkun rappreżentata fuq il-Kumitat Konġunt imwaqqaf skond l-Artikolu 13 tal-Ftehim mill-Kummissjoni, megħjun minn rappreżentanti ta' l-Istati Membri.Artikolu 4Din id-Deċiżjoni tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-8 ta' Frar 1993.F'isem il-KunsillIl-PresidentJ. Trøjborg[1] Opinjoni li waslet fit-22 ta' Jannar 1993 (għadha mhux pubblikata fil-Ġurnal Uffiċjali).[2] Id-data tal-bidu fis-seħħ tal-Ftehim tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Deċiżjoni tal-Kunsill (UE) 2016/2163 tas-6 ta' Diċembru 2016 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banca d'Italia

text:
               8.12.2016

               MT

               Il-Ġurnal Uffiċjali tal-Unjoni Ewropea

               L 333/72

         DEĊIŻJONI TAL-KUNSILL (UE) 2016/2163
   tas-6 ta' Diċembru 2016
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Banca d'Italia
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tat-23 ta' Settembru 2016 lill-Kunsill tal-Unjoni Ewropea dwar l-awdituri esterni tal-Banca d'Italia (BĊE/2016/28) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro jenħtieġ li jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.

               (2)

               Il-mandat tal-awdituri esterni tal-Banca d'Italia skada wara l-awditu għas-sena finanzjarja 2015. Għalhekk huwa neċessarju li jinħatru awdituri esterni mis-sena finanzjarja 2016.

               (3)

               Il-Banca d'Italia għażlet lil BDO Italia S.p.A. bħala l-awdituri esterni tagħha għas-snin finanzjarji 2016 sa 2022.

               (4)

               Il-Kunsill Governattiv tal- BĊE rrakkomanda li BDO Italia S.p.A. jinħatru bħala l-awdituri esterni tal-Banca d'Italia għas-snin finanzjarji 2016 sa 2022.

               (5)

               Konsegwentement għar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) tenħtieġ li tiġi emendata skont dan,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 6 huwa sostitwit b'dan li ġej:

      “6.   BDO Italia S.p.A. huma b'dan approvati bħala l-awdituri esterni tal-Banca d'Italia għas-snin finanzjarji 2016 sa 2022.”.

   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fi Brussell, is-6 ta' Diċembru 2016.

            Għall-Kunsill

            Il-President

         P. KAŽIMÍR

      (1)  ĠU C 366, 5.10.2016, p. 1.

      (2)  Id-Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).


title: Deċiżjoni tal-Kunsill (PESK) 2016/612 tat-23 ta' Marzu 2016 dwar l-iffirmar u l-konklużjoni tal-Ftehim ta' Parteċipazzjoni bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-missjoni PSDK tal-Unjoni Ewropea fil-Mali (EUCAP Sahel Mali)

text:
               21.4.2016

               MT

               Il-Ġurnal Uffiċjali tal-Unjoni Ewropea

               L 105/1

         DEĊIŻJONI TAL-KUNSILL (PESK) 2016/612
   tat-23 ta' Marzu 2016
   dwar l-iffirmar u l-konklużjoni tal-Ftehim ta' Parteċipazzjoni bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-missjoni PSDK tal-Unjoni Ewropea fil-Mali (EUCAP Sahel Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               L-Artikolu 10(4) tad-Deċiżjoni tal-Kunsill 2014/219/PESK (1) jipprevedi li arranġamenti dettaljati rigward il-parteċipazzjoni ta' Stati terzi għandhom ikunu koperti minn ftehimiet konklużi f'konformità mal-Artikolu 37 tat-Trattat dwar l-Unjoni Ewropea.

               (2)

               Fis-7 ta' Diċembru 2015, il-Kunsill adotta Deċiżjoni li tawtorizza l-ftuħ ta' negozjati għal Ftehim ta' Parteċipazzjoni bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera, (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim ta' Parteċipazzjoni bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-Missjoni ta' PSDK tal-Unjoni Ewropea f'Mali (EUCAP Sahel Mali) huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar il-persuna jew il-persuni li jkollhom is-setgħa li jiffirmaw il-Ftehim sabiex ikun jorbot lill-Unjoni.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 9(1) tal-Ftehim.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta' Marzu 2016.

            Għall-Kunsill

            Il-President

         A.G. KOENDERS

      (1)  Id-Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea f'Mali (EUCAP Sahel Mali) (ĠU L 113, 16.4.2014, p. 21).


title: Deċiżjoni tal-Awtorità ta' Sorveljanza tal-EFTA Nru 293/15/COL tal-14 ta' Lulju 2015 li tapprova l-programm nazzjonali stabbilit mill-Iżlanda għall-kontroll tas-salmonella fit-tjur u fil-prodotti tat-tjur [2016/1421]

text:
               25.8.2016

               MT

               Il-Ġurnal Uffiċjali tal-Unjoni Ewropea

               L 230/58

         DEĊIŻJONI TAL-AWTORITÀ TA' SORVELJANZA TAL-EFTA
   Nru 293/15/COL
   tal-14 ta' Lulju 2015
   li tapprova l-programm nazzjonali stabbilit mill-Iżlanda għall-kontroll tas-salmonella fit-tjur u fil-prodotti tat-tjur [2016/1421]
   L-AWTORITÀ TA' SORVELJANZA TAL-EFTA,
   Wara li kkunsidrat l-Att imsemmi fil-punt 8b tal-Parti 7.1 tal-Kapitolu I tal-Anness I tal-Ftehim taż-ŻEE (Ir-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 fuq il-kontroll tas-salmonella u aġenti Zoonotiċi oħra speċifiċi li jkun hemm ġewwa l-ikel (1)),
   Wara li kkunsidrat l-Att imsemmi fil-punt 17 tal-Parti 6.1 tal-Kapitolu I tal-Anness I tal-Ftehim taż-ŻEE (Ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixi ċerti regoli speċifiċi ta' iġjene għall-ikel li joriġina mill-annimali (2)),
   Wara li kkunsidrat l-Att imsemmi fil-punt 53 tal-Parti 7.2 tal-Kapitolu I tal-Anness I tal-Ftehim taż-ŻEE (Ir-Regolament tal-Kummissjoni (UE) Nru 200/2010 tal-10 ta' Marzu 2010 li jimplimenta r-Regolament (KE) Nru 2160/2003 tal-Parlament Ewropew u tal-Kunsill dwar mira tal-Unjoni għat-tnaqqis tal-prevalenza tas-serotipi ta' Salmonella f'qatgħat ta' adulti għat-tgħammir ta' Gallus gallus (3)),
   Wara li kkunsidrat l-Att imsemmi fil-punt 55 tal-Parti 7.2 tal-Kapitolu I tal-Anness I tal-Ftehim taż-ŻEE (Ir-Regolament tal-Kummissjoni (UE) Nru 517/2011 tal-25 ta' Mejju 2011 li jimplimenta r-Regolament (KE) Nru 2160/2003 tal-Parlament u tal-Kunsill dwar mira tal-Unjoni għat-tnaqqis tal-prevalenza ta' ċerti serotipi tas-Salmonella fit-tiġieġ għall-bajd tat-tip Gallus gallus u li jemenda r-Regolamenti (KE) Nru 2160/2003 u r-Regolament tal-Kummissjoni (UE) Nru 200/2010 (4)),
   Wara li kkunsidrat l-Att imsemmi fil-punt 57 tal-Parti 7.2 tal-Kapitolu I tal-Anness I tal-Ftehim taż-ŻEE (Ir-Regolament tal-Kummissjoni (UE) Nru 200/2012 tat-8 ta' Marzu 2012 li jikkonċerna mira tal-Unjoni għat-tnaqqis tas-Salmonella enteritidis u s-Salmonella typhimurium f'qatgħat tal-brojlers, kif previst fir-Regolament (KE) Nru 2160/2003 tal-Parlament Ewropew u tal-Kunsill (5)),
   Wara li kkunsidrat l-Att imsemmi fil-punt 51 tal-Parti 7.2 tal-Kapitolu I tal-Anness I tal-Ftehim taż-ŻEE (Ir-Regolament tal-Kummissjoni (UE) Nru 1190/2012 tat-12 ta' Diċembru 2012 li jikkonċerna mira tal-Unjoni għat-tnaqqis tas-Salmonella enteritidis u s-Salmonella typhimurium f'qatgħat tad-dundjani, kif previst fir-Regolament (KE) Nru 2160/2003 tal-Parlament Ewropew u tal-Kunsill (6)), kif adattat għall-Ftehim taż-ŻEE minn punt 4(d) tal-Protokoll 1 tal-Ftehim taż-ŻEE u l-Artikoli 1(2) u 3 tal-Protokoll 1 għall-Ftehim dwar is-Sorveljanza u l-Qorti,
   Wara li kkunsidrat id-Deċiżjoni Nru 494/13/COL tal-Awtorità ta' Sorveljanza tal-EFTA (“l-Awtorità”) tal-11 ta' Diċembru 2013 li tagħti s-setgħa lill-Membru tal-Kulleġġ b'responsabbiltà speċjali għal kwistjonijiet veterinarji u fitosanitarji sabiex jieħu ċerti deċiżjonijiet u miżuri (id-Dokument Nru 683826), b'mod partikolari l-punt 1 tiegħu,
   Billi:
   L-għan tar-Regolament (KE) Nru 2160/2003 huwa li jiżgura li jittieħdu miżuri xierqa u effettivi għall-individwazzjoni u l-kontroll tas-Salmonella u aġenti żoonotiċi oħra fl-istadji rilevanti kollha tal-produzzjoni, l-ipproċessar u d-distribuzzjoni, partikolarment fil-livell ta' produzzjoni primarja, biex titnaqqas il-prevalenza tagħhom u r-riskju tagħhom għas-saħħa pubblika.
   Ġiet stabbilita mira taż-ŻEE għat-tnaqqis tal-prevalenza tas-serotipi tas-salmonella kollha b'sinifikat għas-saħħa pubblika f'qatgħat għat-tgħammir ta' Gallus gallus fil-livell ta' produzzjoni primarja bir-Regolament (UE) Nru 200/2010.
   Ġiet stabbilita mira taż-ŻEE għat-tnaqqis tal-prevalenza ta' ċerti serotipi tas-Salmonella f'tiġieġ li jbidu ta' Gallus gallus bir-Regolament (UE) Nru 517/2011.
   Ġiet stabbilita mira taż-ŻEE għat-tnaqqis tal-prevalenza ta' Salmonella Enteritidis u Salomonella Typhimurioum f'qatgħat ta' brojlers bir-Regolament (UE) Nru 200/2012.
   Ġiet stabbilita mira taż-ŻEE għat-tnaqqis ta' Salmonella Enteritidis u Salomonella Typhimurioum f'qatgħat ta' dundjani bir-Regolament (UE) Nru 1190/2012.
   Biex l-Istati Membri jiksbu l-miri taż-ŻEE huma għandhom jistabbilixxu programmi nazzjonali għall-kontroll tas-salmonella fil-popolazzjonijiet relevanti u jippreżentawhom lill-Awtorità skont ir-Regolament (KE) Nru 2160/2003.
   L-Iżlanda ppreżentat il-programm nazzjonali għall-kontroll tas-salmonella fit-tjur u fil-prodotti tat-tjur Il-programm ta' kontroll għandu l-għan li jnaqqas il-prevalenza tas-serovars kollha tas-Salmonella għal anqas minn 1 % għal kull qatgħa ta' tjur, jiġifieri f'qatgħat għat-tgħammir ta' Gallus gallus; tiġieġ li jbidu ta' Gallus gallus; qatgħat ta' brojlers; u qatgħat ta' dundjani.
   L-Awtorità qieset li l-programm ippreżentat mill-Iżlanda għandu jiġi approvat peress li huwa konformi mal-leġiżlazzjoni veterinarja taż-ŻEE rilevanti u b'mod partikolari mar-Regolament (KE) Nru 2160/2003. Għall-preċiżjoni, l-Awtorità tinnota li l-Iżlanda ma pprovdietx l-informazzjoni meħtieġa biex tivvaluta jekk il-programm ta' kontroll huwiex ekwivalenti għal dak approvat għall-Finlandja u l-Iżvezja kif previst fl-Artikolu 8 tar-Regolament (KE) Nru 853/2004.
   L-Awtorità, għaldaqstant, bid-Deċiżjoni tagħha Nru 209/15/COL irreferiet il-kwistjoni lill-Kumitat Veterinarju u Fitosanitarju tal-EFTA. Il-Kumitat approva b'mod unanimu d-Deċiżjoni proposta biex jiġi approvat il-programm nazzjonali ta' kontroll stabbilit mill-Iżlanda għall-kontroll tas-salmonella fit-tjur u fil-prodotti tat-tjur Għaldaqstant, l-abbozz tal-miżuri huma skont l-opinjoni tal-Kumitat.
   ADOTTAT DIN ID-DEĊIŻJONI:

               1.

               Il-programm nazzjonali stabbilit mill-Iżlanda għall-kontroll tas-salmonella f'qatgħat għat-tgħammir ta' Gallus gallus; tiġieġ li jbidu ta' Gallus gallus; qatgħat ta' brojlers; u qatgħat ta' dundjani huwa approvat.

               2.

               Din id-Deċiżjoni hija indirizzata lill-Iżlanda.

               3.

               Din id-Deċiżjoni għandha tidħol fis-seħħ b'mod immedjat.

               4.

               Din id-Deċiżjoni hija awtentika bl-Ingliż.

      Magħmul fi Brussell, l-14 ta' Lulju 2015.

            Għall-Awtorità ta' Sorveljanza tal-EFTA

         Helga JÓNSDÓTTIR

            Membru tal-Kulleġġ

         Markus SCHNEIDER

            Aġent Direttur

      (1)  ĠU L 325, 12.12.2003, p. 1.

      (2)  ĠU L 139, 30.4.2004, p. 55.

      (3)  ĠU L 61, 11.3.2010, p. 1.

      (4)  ĠU L 138, 26.5.2011, p. 45.

      (5)  ĠU L 71, 9.3.2012, p. 31.

      (6)  ĠU L 340, 13.12.2012, p. 29.


title: 2007/467/KE: Deċiżjoni tal-Kummissjoni tat- 28 tat-Ġunju 2007 Twaqqif tal-Grupp ta’ Esperti dwar l-Identifikazzjoni bil-Frekwenzi tar-Radju

text:
               6.7.2007

               MT

               Il-Ġurnal Uffiċjali ta’ l-Unjoni Ewropea

               L 176/25

         DEĊIŻJONI TAL-KUMMISSJONI
   tat-28 tat-Ġunju 2007
   Twaqqif tal-Grupp ta’ Esperti dwar l-Identifikazzjoni bil-Frekwenzi tar-Radju
   (2007/467/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               L-Artikolu 153 tat-Trattat assenja lill-Komunità Ewropea l-biċċa xogħol, li tiżgura livell għoli ta’ protezzjoni għall-konsumaturi, billi tippromwovi d-dritt tagħhom għall-informazzjoni u biex jorganizzaw i rwieħhom biex iħarsu l-interessi tagħhom. L-Artikolu 163 jipprovdi li l-Komunità għandha tinkoraġġixxi lill-Industrija biex issir aktar kompetittiva fuq livell internazzjonali u li tieħu kemm tista' mill-potenzjal tas-suq intern, b'mod partikolari permezz tad-definizzjoni ta’ standards komuni. L-Artikolu 157 jipprovdi li l-Komunità u l-Istati Membri għandhom jinkoraġġixxu ambjent favorevoli għall-inizjattiva industrijali u għandhom irawmu sfruttament aħjar tal-potenzjal industrijali tal-politiki.

               (2)

               Il-Komunikazzjoni tal-Kummissjoni “l-Identifikazzjoni bil-Frekwenzi tar-Radju (RFID) fl-Ewropa: passi lejn qafas ta’ politika” (1) (minn hawn 'l quddiem “il-Komunikazzjoni”) ħabbret il-ħolqien ta’ Grupp ta’ Esperti dwar l-Identifikazzjoni bil-Frekwenzi tar-Radju – RFID (minn hawn ‘il quddiem imsejjaħ “il-grupp” l-RFID) li għandu jippermetti djalogu bejn parteċipanti tas-suq, sabiex dawn jifhmu bis-sħiħ u jagħtu parir dwar azzjonijiet dwar it-tħassib ta’ politika li tqajmu fil-Komunikazzjoni.

               (3)

               Huwa għalhekk meħtieġ li jitwaqqaf grupp ta’ esperti fil-qasam tal-RFID u li jiġu definiti l-ħidmiet tiegħu u l-istruttura tiegħu.

               (4)

               Dan il-grupp għandu jgħin fl-iżvilupp ta’ djalogu bejn l-organizzazzjonijiet tal-konsumatur, il-parteċipanti tas-suq, u l-awtoritajiet nazzjonali u Ewropej, fosthom l-awtoritajiet tal-protezzjoni tad-dejta.

               (5)

               Id-data personali kollha relatata mal-membri tal-grupp għandha tkun ipproċessata b’konformità mar-Regolament tal-Parlament Ewropew u tal-Kunsill (KE) Nru 45/2001 tat-18 ta’ Diċembru 2000 dwar il-protezzjoni ta’ individwi fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ din id-data (2).

               (6)

               Huwa xieraq li jiġi s tabbilit perjodu għall-applikazzjoni ta’ din id-Deċiżjoni. Malli jasal il-waqt, il-Kummissjoni għandha tikkunsidra jekk estensjoni tkunx f'lokha,

         IDDEĊIDIET KIF ĠEJ:
   Artikolu 1
   Il-Grupp ta’ Esperti dwar l-Identifikazzjoni bil-Frekwenzi tar-Radju
   Il-Grupp ta’ esperti “Grupp ta’ Esperti dwar l-Identifikazzjoni bil-Frekwenzi tar-Radju” minn hawn ‘il quddiem imsejjaħ “il-grupp” huwa b'dan imwaqqaf b'effett minn 1.7.2007.
   Artikolu 2
   Kompitu
   Il-kompitu tal-grupp għandu jkun:

               (a)

               Li jipprovdi pariri lill-Kummissjoni dwar il-kontenut ta’ Rakkomandazzjoni li tistabbilixxi l-prinċipji li l-awtoritajiet pubbliċi u parteċipanti oħrajn għandhom iħaddmu fejn jidħol l-użu ta’ l-RFID, u dwar il-kontenut ta’ inizjattivi oħrajn tal-Kummissjoni li għandhom x'jaqsmu ma’ dan il-qasam;

               (b)

               Li jiżviluppa linji gwida dwar kif applikazzjonijiet ta’ l-RFID għandhom joperaw meta jitqiesu l-fehmiet tal-partijiet interessati u kwistjonijiet li jirrigwardaw utenti fit-tul kif ukoll aspetti ekonomiċi u soċjetali tat-teknoloġiji ta’ l-RFID;

               (ċ)

               Jappoġġ a l-Kummissjoni fl-isforzi tagħha li tippromwovi kampanji ta’ kuxjenza fuq il-livell ta’ l-Istati Membri u dak taċ-ċittadini, dwar l-opportunitajiet u l-isfidi ta’ l-RFID.

               (d)

               Li jipprovdi informazzjoni oġġettiva u jiffaċilita l-iskambju ta’ esperjenzi u prattiċi tajbin, dwar l-opportunitajiet u l-isfidi tat-teknoloġiji ta’ l-RFID, fosthom applikazzjonijiet għall-ekonomija u s-soċjetà Ewropea; li jipprovdi informazzjoni oġġettiva dwar oqfsa regolatorji tal-Komunità u nazzjonali rigward il-protezzjoni tad-dejta u l-privatezza, u dwar tħassib ieħor ta’ politika.

         Artikolu 3
   Konsultazzjoni
   Il-Kummissjoni tista' tikkonsulta l-grupp dwar kwalunkwe kwistjoni li għandha x'taqsam ma’ l-implimentazzjoni fl-Ewropa ta’ approċċ sigur, żgur, favur il-privatezza u effettiv għall-RFID.
   Artikolu 4
   Sħubija - Ħatra
   1.   Il-grupp għandu jkollu sa 35 membru.
   2.   Id-Direttur Ġenerali tad-DĠ “Soċjetà dwar l-Informazzjoni u l-Midja” jew permezz tar-rappreżentant tiegħu/tagħha, għandu l-kariga li jaħtar il-membri u l-osservaturi tal-grupp minn speċjalisti b'kompetenza fil-qasam tal-oqsma msemmija fl-Artikoli 2 u 3.1 u dwar il-proposta ta’ organizzazzjonijiet li ġew mistiedna li jirrakkomandaw l-esperti. Membri alternattivi għall-membri tal-grupp għandhom jinħatru f’numri ugwali u skond l-istess kundizzjonijiet tal-membri. Il-membru alternattiv għandu awtomatikament jieħu l-post ta’ membru li jkun assenti jew indispost.
   3.   Il-membri għandhom jinħatru b'tali mod li jiżguraw rappreżentanza ta’ diversi interessati u, b'mod aktar speċifiku, se jinkludi rappreżentanti mill-oqsma li ġejjin:

               (a)

               Is-soċjetà ċivili.

                           (i)

                           il-komunitajiet meqjusa bħala utenti aħħarija, li huma suġġetti għal sistemi RFID (ċittadini, konsumaturi, pazjenti, impjegati);

                           (ii)

                           organizzazzjonijiet ta’ privatezza.

               (b)

               Il-partijiet interessati

                           (i)

                           utenti minn setturi differenti ta’ applikazzjoni (eż. tal-loġistika, tal-karozzi, ta’ l-ajrunawtika spazjali, tas-saħħa, tan-negozju, tal-farmaċewtiċi);

                           (ii)

                           partijiet li huma involuti b'mod attiv fit-twaqqif ta’ sistemi ta’ l-RFID (bħal produtturi taċ-ċipep ta’ l-RFID, disinjaturi u manifatturi ta’ tikketti ppakkjati u tar-readers tagħhom, integraturi tas-softwer u tas-sistemi, dawk li jipprovdu servizz, u dawk li jipprovdu soluzzjonijiet ta’ privatezza u sigurtà);

                           (iii)

                           korpi ta’ l-istandardizzazzjoni

         4.   L-awtoritajiet pubbliċi li ġejjin għandhom jiġu mistiedna jipparteċipaw fid-deliberazzjonijiet tal-grupp bħala osservaturi:

               (a)

               Rappreżentanti ta’ l-Istati Membri li jkollhom il-Presidenza ta’ l-UE matul il-mandat tal-Grupp ta’ Esperti.

               (b)

               Rappreżentanti ta’ l-awtoritajiet tal-protezzjoni tad-dejta.

         5.   L-esperti li ġejjin għandhom jiġu mistiedna jipparteċipaw fid-deliberazzjonijiet tal-grupp bħala osservaturi:

               (a)

               Riċerkaturi u prattikanti akkademiċi;

               (b)

               Esperti teknoloġiċi, b'mod partikulari dwar il-ġenerazzjoni ta’ RFIDs netwerkjati li jmiss (“Internet ta’ l-oġġetti”);

               (ċ)

               Esperti legali li għandhom jipprovdu pariri dwar leġiżlazzjoni eżistenti.

         6.   Il-membri tal-grupp huma nnominati għal perjodu ta’ sentejn li tista' tiġġedded. Għandhom jibqgħu fil-kariga sa meta jiġu ssostitwiti jew jispiċċalhom il-mandat.
   7.   Il-membri li ma għadhomx fil-pożizzjoni li jikkontribwixxu b’mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kondizzjonijiet stabbiliti f'paragrafi tnejn sa ħamsa ta’ dan l-Artikolu jew ta’ l-Artikolu 287 tat-Trattat, jistgħu jkunu sostitwiti għall-perjodu taż-żmien li jkun fadallu l-mandat tagħhom;
   8.   L-ismijiet ta’ l-organizzazzjonijiet imsemmija f'paragrafu 2 ta’ dan l-artikolu huma ppubblikati fuq is-sit ta’ l-Internet tad-DĠ “Soċjetà ta’ l-Informazzjoni u l-Medja”. L-ismijiet tal-membri jinġabru, jiġu pproċessati u ppubblikati skond id-dispożizzjonijiet tar-Regolament (KE) Nru 45/2001.
   Artikolu 5
   Operat
   1.   Il-president tal-kumitat għandu jkun rappreżentant tal-Kummissjoni.
   2.   Bi ftehim mal-Kummissjoni, jistgħu jitwaqqfu sottogruppi biex jeżaminaw mistoqsijiet speċifiċi skond it-termini ta’ referenza stabbiliti mill-grupp. Kif jintemm il-mandat tagħhom gruppi simili għandhom jixxoljew.
   3.   Ir-rappreżentant tal-Kummissjoni jista' jistaqsi lill-esperti jew lill-osservaturi ta’ kompetenza speċifika dwar suġġett fuq l-aġenda biex jipparteċipa fid-deliberazjonijiet tal-grupp jew tas-sottogrupp dan ikun utli u/jew meħtieġ.
   4.   L-informazzjoni miksuba mill-parteċipazzjoni fid-deliberazzjonjiet tal-grupp jew is-sottogrupp ma tistax tinkixef, jekk, fil-fehma tal-Kummissjoni, dik l-informazzjoni għandha x’taqsam ma’ kwistjonijiet kunfidenzjali.
   5.   Il-grupp u s-sottogruppi tiegħu għandhom normalment jiltaqgħu fl-istabbilimenti tal-Kummissjoni skond il-proċeduri u l-iskeda stabbilita minnha. Il-Kummissjoni għandha tipprovdi s-servizzi segretarjali. Uffiċjali oħrajn tal-Kummissjoni li għandhom interess fil-proċeduri jistgħu jattendu l-laqgħat tal-grupp u s-sottogruppi tiegħu.
   6.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni.
   7.   Il-Kummissjoni tista’ tippubblika, fil-lingwa oriġinali tad-dokument ikkonċernat, kull sommarju, konklużjoni, jew parti minn konklużjoni jew dokument ta’ ħidma tal-grupp.
   Artikolu 6
   L-Ispejjeż tal-laqgħat
   L-ispejjeż tal-vjaġġ u, fejn meħtieġ, ta’ l-għajxien imħallsa għall-membri, l-esperti u l-osservaturi fl-ambitu ta’ l-attivitajiet tal-grupp għandhom jiġu rimborżati mill-Kummissjoni f’konformità mar-regoli tal-Kummissjoni dwar ir-rimborż ta’ spejjeż għal esperti esterni.
   Il-membri ma għandhomx jitħallsu għas-servizzi tagħhom.
   L-ispejjeż tal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 7
   Applikabbiltà
   Din id-Deċiżjoni għandha tapplika sal-31 ta’ Marzu 2009.

      Magħmula fi Brussell, 28 ta’ Ġunju 2007

            Għall-Kummissjoni

         Viviane REDING

            Membru tal-Kummissjoni

      (1)  COM(2007) 96 finali

      (2)  ĠU L 8, 12.1.2001, p. 1.

      ANNESS
      REGOLI TA' PROĊEDURA TAL-GRUPP TA' ESPERTI DWAR IDENTIFIKAZZJONI BIL-FREKWENZI TAR-RADJU (RFID)
      Il-GRUPP TA' ESPERTI dwar l-Identifikazzjoni bil-Frekwenzi tar-Radju (RFID),
      Wara li kkunsidra d-Deċiżjoni tal-Kummissjoni li Twaqqaf Grupp ta' esperti dwar Identifikazzjoni bil-Frekwenzi tar-Radju (RFID), u b'mod partikulari l-Artikolu 1,
      Wara li kkunsidra ir-regoli ta’ proċedura standard ippubblikati mill-Kummissjoni,
      ADOTTA R-REGOLI TA’ PROĊEDURA LI ĠEJJIN:
      Artikolu 1
      Il-Laqgħat
      1.   Il-grupp għandu jitlaqqa' mill-President, jew fuq l-inizjattiva tiegħu, jew fuq talba b’maġġoranza sempliċi tal-membri, wara li jingħata l-kunsens mill-Kummissjoni.
      2.   Jistgħu jissejħu laqgħat konġunti tal-grupp ma’ gruppi oħrajn sabiex jiġu diskussi l-kwistjonijiet li jaqgħu taħt l-oqsma ta’ responsabbiltà rispettivi tagħhom.
      Artikolu 2
      Aġenda
      1.   Is-segretarjat għandu jistabbilixxi l-aġenda taħt ir-responsabbiltà tal-President u jgħaddiha lill-membri tal-grupp.
      2.   L-aġenda għandha tkun adottata mill-grupp fil-bidu tal-laqgħa.
      Artikolu 3
      It-trasmissjoni tad-dokumenti lill-membri tal-grupp
      1.   Il-konvokazzjoni u l-aġenda tal-laqgħa għandhom jintbagħtu mis-segretarjat lill-membri tal-grupp mhux aktar tard minn tletin ġurnata kalendarja qabel id-data tal-laqgħa.
      2.   L-abbozzi li dwarhom l-opinjoni tal-grupp tkun mitluba u kull dokument ta’ ħidma ieħor għandhom jintbagħtu mis-segretarjat lill-membri tal-grupp mhux aktar tard minn 14-il ġurnata kalendarja qabel id-data tal-laqgħa.
      3.   F’każijiet urġenti jew eċċezzjonali, il-limitu taż-żmien li fih id-dokumenti indikati fil-paragrafi 1 u 2 għandhom jintbagħtu jista’ jkun imnaqqas għal ħames ġranet kalendarji qabel id-data tal-laqgħa.
      Artikolu 4
      Opinjonijiet tal-grupp
      1.   Sakemm hu possibbli, il-grupp għandu jadotta l-opinjonijiet jew ir-rapporti tiegħu b’kunsens.
      2.   Meta ma jkunx jista' jintlaħaq kunsens, pożizzjonijiet konfliġġenti u temi relatati se jiġu rrapurtati sabiex il-pożizzjonijiet differenti jinftiehmu sew.
      Artikolu 5
      Sottogruppi
      1.   Bil-kunsens tal-Kummissjoni, il-grupp jista' jwaqqaf sottogruppi biex jeżamina kwistjonijiet speċifiċi abbażi ta' termini ta' referenza definiti mill-grupp; dawn għandhom jispiċċaw hekk kif ilestu minn dawk it-termini ta' riferenza. kif ilestu l-ħidmiet tagħhom il-gruppi għandhom jinfirdu.
      2.   Is-sottogruppi għandhom jirrappurtaw lill-grupp.
      Artikolu 6
      Id-dħul ta’ partijiet terzi
      1.   Ir-rappreżentant tal-Kummissjoni jista’ jistieden esperti jew osservaturi b’kompetenza speċifika f’suġġett fuq l-abbozz l-aġenda biex jipparteċipaw fil-ħidmiet tal-grupp jew tas-sottogruppi meta dan ikun xieraq u/jew meħtieġ.
      2.   L-esperti jew l-osservaturi ma jkunux preżenti meta l-grupp jadotta opinjoni jew rapport.
      Artikolu 7
      Proċedura bil-miktub
      1.   Jekk ikun neċessarju, l-opinjoni tal-grupp dwar kwistjoni speċifika tista’ tintbagħat permezz ta’ proċedura bil-miktub. Għal dan il-għan, is-segretarjat għandu jibgħat lill-membri tal-grupp l-abbozzi li dwarhom l-opinjoni tal-grupp hi mitluba kif ukoll kull dokument ieħor ta’ ħidma.
      2.   Madankollu, jekk maġġoranza sempliċi tal-membri tal-grupp titlob li l-kwistjoni tkun eżaminata matul waħda mil-laqgħat tal-grupp, il-proċedura bil-miktub għandha tingħalaq mingħajr riżultat u l-President għandu jlaqqa' l-grupp mill-aktar fis possibbli.
      Artikolu 8
      Is-Segretarjat
      Il-Kummissjoni għandha tipprovdi appoġġ segretarjali lill-grupp u lil kull sottogrupp maħluq taħt l-Artikolu 5(1) hawn fuq.
      Artikolu 9
      Minuti fil-qosor tal-laqgħat
      Il-minuti fil-qosor dwar id-diskussjoni ta' kull punt fuq l-aġenda u l-opinjonijiet mogħtija mill-grupp għandhom jitħejjew mis-segretarjat taħt ir-responsabbilità tal-President. Il-minuti ma għandhomx isemmu l-pożizzjoni individwali tal-membri fid-deliberazzjonijiet tal-grupp. Dawn huma addottati mill-grupp.
      Artikolu 10
      Il-lista ta’ l-attendenza
      F’kull laqgħa, is-segretarjat għandu jistabbilixxi taħt ir-responsabbiltà tal-President, lista ta’ attendenza li tispeċifika, fejn xieraq, l-awtoritajiet, l-organizzazzjonijiet jew l-entitajiet li għalihom jappartjenu l-membri tal-grupp.
      Artikolu 11
      Prevenzjoni ta’ konflitti ta’ interess
      1.   Fil-bidu ta’ kull laqgħa, kull membru li l-parteċipazzjoni tiegħu fil-ħidmiet tal-grupp tista’ tikkawża konflitt ta’ interessi dwar punt speċifiku fuq l-aġenda, għandu jinforma lill-President tal-grupp.
      2.   F’każ ta’ konflitt ta’ interessi ta’ din ix-xorta, il-membru għandu jastjeni milli jipparteċipa fil-punti kkonċernati ta’ l-aġenda jew f’kull vot dwar dawn il-punti.
      Artikolu 12
      Il-Korrispondenza
      1.   Il-korrispondenza relatata mal-grupp għandha tkun indirizzata lill-Kummissjoni, għall-attenzjoni tal-President tal-grupp.
      2.   Il-korrispondenza ddestinata għall-membri tal-grupp għandha tkun mibgħuta fl-indirizz [e-mail] li huma jindikaw għal dan il-għan.
      Artikolu 13
      Trasparenza
      1.   Il-prinċipji u l-kundizzjonijiet marbuta ma’ l-aċċess pubbliku għad-dokumenti tal-grupp għandhom ikunu l-istess bħal dawk definiti fir-Regolament (KE) Nru 1049/2001 tal-Parlament Ewropew u l-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1). Għandha tkun il-Kummissjoni li tieħu deċiżjoni dwar it-talbiet għall-aċċess għal dawk id-dokumenti.
      2.   Id-deliberazzjonijiet tal-grupp huma kunfidenzjali.
      3.   Bi ftehim mal-Kummissjoni, il-grupp jista’, b’maġġoranza sempliċi tal-membri tiegħu, jiddeċiedi li jiftaħ id-deliberazzjonijiet tiegħu għall-pubbliku.
      Artikolu 14
      Protezzjoni tad-dejta personali
      Kull proċessar ta' dejta personali għall-għan ta' dawn ir-regoli ta’ proċedura għandu jkun konformi mad-dispożizzjonijiet tar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward ta' l-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-data (2).

         (1)  ĠU L 145, 31.5.2002, p. 43.

         (2)  ĠU L 8, 12.1.2001, p. 1.


title: Deċiżjoni (UE) 2016/1590 tal-Parlament Ewropew tat-28 ta’ April 2016 dwar l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/409

         DEĊIŻJONI (UE) 2016/1590 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014, flimkien mar-risposta tal-Impriża Konġunta (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 — C8-0057/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4),

               —

               wara li kkunsidra r-Regolament tal-Kunsill (UE) Nru 559/2014 tas-6 ta’ Mejju 2014 li jistabbilixxi Impriża Konġunta taċ-Ċelloli tal-Fjuwil u l-Idroġenu 2 (5), u b’mod partikolari l-Artikolu 1(2) u l-Artikolu 12 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament ta’ Delega tal-Kummissjoni (UE) Nru 110/2014 tat-30 ta’ Settembru 2013 dwar il-Mudell tar-Regolament Finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0083/2016),

               1.

               Japprova l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2014;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 422, 17.12.2015, p. 51.

      (2)  ĠU C 422, 17.12.2015, p. 53.

      (3)  ĠU L 298, 26.10.2012, p. 1.

      (4)  ĠU L 153, 12.6.2008, p. 1.

      (5)  ĠU L 169, 7.6.2014, p. 108.

      (6)  ĠU L 357, 31.12.2002, p. 72.

      (7)  ĠU L 38, 7.2.2014, p. 2.


title: 2010/114/: Deċiżjoni tal-Kunsill tas- 16 ta’ Frar 2010 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tas-Central Bank and Financial Services Authority of Ireland

text:
               24.2.2010

               MT

               Il-Ġurnal Uffiċjali tal-Unjoni Ewropea

               L 47/16

         DEĊIŻJONI TAL-KUNSILL
   tas-16 ta’ Frar 2010
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tas-Central Bank and Financial Services Authority of Ireland
   (2010/114/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni BĊE/2009/26 tal-Bank Ċentrali Ewropew tal-14 ta’ Diċembru 2009 lill-Kunsill tal-Unjoni Ewropea dwar l-awdituri esterni tas-Central Bank and Financial Services Authority of Ireland (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti rakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.

               (2)

               Il-mandat tal-awdituri esterni attwali tas-Central Bank and Financial Services Authority of Ireland ser jiskadi wara l-verifika għas-sena finanzjarja 2008. Għalhekk jeħtieġ li jinħatru awdituri esterni mis-sena finanzjarja 2009.

               (3)

               Is-Central Bank and Financial Services Authority of Ireland għażlet lil Deloitte & Touche bħala l-awdituri esterni tagħha għas-snin finanzjarji 2009 sal-2011.

               (4)

               Il-Kunsill Governattiv tal-BĊE rrakkomanda li Deloitte & Touche jinħatru bħala l-awdituri esterni tas-Central Bank and Financial Services Authority of Ireland għas-snin finanzjarji 2009 sal-2011.

               (5)

               Huwa xieraq li tiġi segwita r-rakkomandazzjoni tal-Kunsill Governattiv tal-BĊE u li tiġi emendata d-Deċiżjoni 1999/70/KE (2) kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 1(5) tad-Deċiżjoni 1999/70/KE għandu jiġi sostitwit b’dan li ġej:

      “5.   Deloitte & Touche huma b’ dan approvati bħala l-awdituri esterni tas-Central Bank and Financial Services Authority of Ireland għas-snin finanzjarji 2009 sal-2011.”

   Artikolu 2
   Din id-Deċiżjoni għandha tiġi notifikata lill-BĊE.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Frar 2010.

            Ghall-Kunsill

            Il-President

         E. SALGADO

      (1)  ĠU C 308, 18.12.2009, p. 1.

      (2)  ĠU L 22, 29.1.1999, p. 69.


title: Deċiżjoni tal-Kunsill tal-11 ta’ Mejju 2017 li taħtar membru supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Portugall

text:
               16.5.2017

               MT

               Il-Ġurnal Uffiċjali tal-Unjoni Ewropea

               C 152/2

         DEĊIŻJONI TAL-KUNSILL
   tal-11 ta’ Mejju 2017
   li taħtar membru supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Portugall
   (2017/C 152/03)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-ħajja u tax-xogħol (1), u b’mod partikolari l-Artikolu 6 tiegħu,
   Wara li kkunsidra l-listi tan-nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta’ min iħaddem,
   Billi:

               (1)

               Bid-Deċiżjonijiet tiegħu tat-28 ta’ Novembru 2016 (2), tat-23 ta’ Jannar 2017 (3) u tas-17 ta’ Frar 2017 (4), il-Kunsill ħatar lill-membri u l-membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-perijodu li jintemm fit-30 ta’ Novembru 2019.

               (2)

               Il-gvern tal-Portugall ippreżenta nomina waħda għal kariga li għandha timtela,

         ADOTTA DIN ID-DEĊIŻJONI:
   Artikolu 1
   Il-persuna li ġejja hija b’dan maħtura membru supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Portugall.
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Portugall

               Is-Sur Fernando CATARINO JOSÉ

         Artikolu 2
   Il-Kunsill għandu jaħtar membri u membri supplenti li għadhom ma ġewx innominati f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Mejju 2017.

            Għall-Kunsill

            Il-President

         C. CARDONA

      (1)  ĠU L 139, 30.5.1975, p. 1.

      (2)  Id-Deċiżjoni tal-Kunsill tat-28 ta’ Novembru 2016 li taħtar il-membri u l-membri supplenti tal-Bord Governattiv tal-Fondazzjoni Ewropea għal Titjib tal-Kondizzjonijiet tal-Ħajja u tax-Xogħol (ĠU C 447, 1.12.2016, p. 2).

      (3)  Id-Deċiżjoni tal-Kunsill tat-23 ta’ Jannar 2017 li taħtar membri u membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Bulgarija, l-Italja, il-Litwanja, il-Lussemburgu, Malta, l-Awstrija, u s-Slovakkja (ĠU C 27, 27.1.2017, p. 8).

      (4)  Id-Deċiżjoni tal-Kunsill tas-17 ta’ Frar 2017 li taħtar membru supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Portugall (ĠU C 54, 21.2.2017, p. 4).